Document ID: 32002R1182

Κανονισμός (ΕΚ) αριθ. 1182/2002 της Επιτροπής
της 1ης Ιουλίου 2002
σχετικά με τη μεταφορά της ημερομηνίας λήξης της προθεσμίας για τη σπορά ορισμένων αροτραίων καλλιεργειών σε ορισμένες περιοχές της Κοινότητας η οποία πραγματοποιείται στο πλαίσιο της περιόδου εμπορίας 2002/03
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1038/2001(2), και ιδίως το άρθρο 9,
Εκτιμώντας τα ακόλουθα:
(1) Το άρθρο 8 παράγραφος 2 του κανονισμού (ΕΚ) αριθ. 1251/1999 προβλέπει ότι, για να καταστεί δυνατό να καταβληθούν οι πληρωμές βάσει της έκτασης για τα σιτηρά και τους σπόρους λίνου στο πλαίσιο του καθεστώτος στήριξης ορισμένων αροτραίων καλλιεργειών, οι παραγωγοί πρέπει να έχουν ολοκληρώσει τη σπορά το αργότερο στις 31 Μαΐου πριν από την εν λόγω συγκομιδή.
(2) Λόγω των ειδικών κλιματολογικών συνθηκών του τρέχοντος έτους, δεν θα είναι δυνατόν να τηρηθούν, σε ορισμένες περιφέρειες της Ιταλίας, οι ημερομηνίες ολοκλήρωσης της σποράς που καθορίζονται σε αυτές τις περιφέρειες. Κατά συνέπεια, πρέπει να παραταθεί η προθεσμία που ισχύει για τη σπορά αροτραίων καλλιεργειών οι οποίες πραγματοποιούνται στο πλαίσιο της περιόδου εμπορίας 2002/03, ενδεχομένως για ορισμένες συγκεκριμένες περιοχές. Για το σκοπό αυτό, πρέπει, να υπάρξει παρέκκλιση από τον κανονισμό (ΕΚ) αριθ. 1251/1999, όπως προβλέπει το άρθρο 9 ενδέκατη περίπτωση του εν λόγω κανονισμού.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ημερομηνίες λήξης της προθεσμίας για τη σπορά που πραγματοποιείται στο πλαίσιο της περιόδου εμπορίας 2002/03 καθορίζονται στο παράρτημα για τις καλλιέργειες, τα κράτη μέλη και τις περιοχές που αναφέρονται σε αυτό.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
O παρών κανονισμός εφαρμόζεται στις πληρωμές ανά έκταση στο πλαίσιο της περιόδου 2002/03.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουλίου 2002.

Labels: 18
6